internet vaartha 173 Views
ఈజీ ఇఎంఐలతో మరిన్ని ఉత్పత్తుల పంపిణీ
న్యూఢిల్లీ : కేంద్ర ప్రభుత్వం విద్యుత్‌తో నడిచే కార్ల ఉత్పత్తిని ప్రోత్సహించేందుకు జీరో డౌన్‌పేమెంట్‌ విధాన ంప్రవేశపెట్టే యోచనలో ఉంది. 2030 నాటికి భారత్‌ మొత్తం నూరుశాతం విద్యుత్‌ వాహనాల దేశంగా తీర్చిదిద్దే లక్ష్యంతో పనిచేస్తున్నట్లు వెల్లడించింది. భారత్‌ను పూర్తి స్వయం సమృద్ధిదేశంగా తీర్చిదిద్ది స్వయం ఆర్థిక పరపతితోనే ఈ ప్రణాళిక అమలుచేయాలని నిర్ణయించినట్లు కేంద్ర విద్యుత్‌ మంత్రి పియూష్‌ గోయల్‌ వెల్లడించారు సిఐఐ యంగ్‌ ఇండియా నిర్వహించిన సదస్సులో ఆయన మాట్లాడుతూ ప్రజలనుంచి ఒక్కరూపాయి పెట్టుబడి కూడా తీసుకోకుండా ఈ కొత్తప్రాజెక్టు అమలు చేస్తామన్నారు. ఎటువంటి డౌన్‌పేమెంట్‌ లేకుండా విద్యుత్‌ కార్లను అంద చేయగలమా? లేక ప్రస్తుతం ఉన్న ఇంధనవనరుల వ్యయానికి ప్రత్యామ్నాయ వనరులు సృష్టించగలమా అన్న విధానంపై కసరత్తులు పరిశోధన జరుగుతోందన్నారు. రవాణా మంత్రి నితిన్‌గడ్కరీ ఆధ్వర్యంలో కొన్ని మంత్రిత్వ శాఖలు నడుస్తున్నాయి. చమురుమంత్రి ధర్మేంద్ర ప్రధాన్‌, పర్యావరణ మంత్రి ప్రకాష్‌ జవ్‌దేకర్‌ వంటి శాఖలు సంయుక్తంగా కృషిచేస్తున్నాయి. ఏప్రిల్‌ మొదటివారంలో ఈ శాఖల మంత్రులు మళ్లీ సమావేశం అయి విద్యుత్‌కార్ల ఉత్పత్తిపై పరిశోధనలు చేస్తున్నారు. నూరుశాతం విద్యుత్‌కార్లను 2030నాటికి అందించే లక్ష్యంతో పనిచేయాలని భారత్‌పరంగా ప్రణాళికలు రూపకల్పన జరుగుతోంది. ప్రస్తుతం ఉన్న పెట్రోలు డీజిల్‌కంటే విద్యుత్‌ ఎంతో చౌకగా కార్లకు లభిస్తుందన్నది ప్రభుత్వ వాదనగా ఉంది. అలాగే విద్యుత్‌పరంగా లెడ్‌ బల్బుల కొనుగోళ్లను బల్క్‌టెండర్‌ ద్వారా సమీకరిస్తామన్నారు. ప్రొక్యూర్‌ మెంట్‌ ధరలు 64.41గా జనవరిలో నిర్ణయించామని, మార్కెట్‌ ధరలు రూ.310గా ఫిబ్రవరిలో ఉన్నాయని అన్నారు. ప్రభుత్వం దేశీయంగా సమర్ధ వంతమైన విద్యుత్‌ను అందించేదిశగా కృషిచేస్తోందని పియూష్‌ గోయల్‌ అన్నారు. నెలకుపదిరూపాయల చొప్పున దేశంలో మొత్తం 8.32కోట్ల ఎల్‌ఇడి బల్బులను అందించామని మంత్రి వెల్లడించారు. లెడ్‌బల్బుల పంపిణీ పథకం తర్వాత విద్యుత్‌మంత్రిత్వశాఖ ఇఎంఐలలో విద్యుత్‌ ఆదా చేయగలిగే ఫ్యాన్లు, ఎయిర్‌ కండిషనర్లను మార్కెట్‌ధరల కంటే తక్కువధరలకు అందించేందుకు యోచిస్తోంది. విద్యుత్‌ వ్యవస్థ అబివృద్ధి నిధి పథకం కింద ప్రభుత్వం ఎస్‌జిపి లకు గ్యాస్‌దిగుమతి చేసుకునేందుకు అనుమతినిస్తుందని, ఆర్థికసాయం కూడా అందిస్తుందన్నారు. తాజా వేలంపాటల్లో బిడ్డర్లు న్రపీమియం బుకింగ్‌ గ్యాస్‌ బిడ్డర్లుగా ఉన్నారు. ప్రభుత్వం పిఎస్‌డిఎఫ్‌ కింద 1829 కోట్ల రూపాయలు ఆదాచేసిందని, మొత్తం ఈ పథకం కింద అందచేసే ఆర్థిక మద్దతు 7500 కోట్లు అయితే రెండు విడతలుగా 3500 కోట్లు మొదటిసారి, రూ.4వేల కోట్లు రెండోసారి అందుతుందని అన్నారు. ప్రస్తుతం దేశంలో 50 మిలియన్ల కుటుం బాలకు విద్యుత్‌ లేదని వీటన్నింటికీ విద్యుత్‌ అందించడమే తమ లక్ష్యంగా మంత్రివెల్లడించారు. అరుణాచల్‌ప్రదేశ్‌లో 808 గ్రామాలకు విద్యుత్‌లేదని, సిక్కిం, అరుణాచల్‌ ప్రాంతాలకు సంబంధించి గ్రిడ్‌ కోసం కృషిచేస్తున్నట్లు తెలిపారు.